Balakovo

Balakovo () hego-mendebaldeko Errusian dagoen Saratov oblasteko hiria da. Volga ibaiaren ezkerreko bazterrean dagoBalakovo Global.britannica.com, Saratovetik 131 km ipar-ekialdera. 2010ean 199.690 biztanle zituen«Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru.

Hiritik gertu Saratoveko zentral hidroelektrikoa, Volga ibaian, eta Balakovoko zentral nuklearra daude. Aireportua ere dago, baina ez da erabiltzen, eta han Drag Racing lasterketak egiten dira 2009tik.

 Historia 
Balakovoko historia XIII. mendean hasten da. Ofizialki 1762an fundatua izan zen, Katalina II.a Errusiakoaak sinestun zaharrentzako kokaleku berriak sortzeko agindu zuenean. 1780an Saratoven barnean gelditu zen. 1913an hiri estatusa eman zioten. 1917ko Iraultzaren aurretik, sei eliza, zazpi ikastetxe, zentral elektriko bat, Fiodor Blinoven burdinola, Mamin anaien lantegia, ontziolak, zerrategiak, aroztegiak, zurgindegiak, errotak, ospitale publiko bat eta liburutegi bat zeuzkan. Fiodor Blinov eta Jakob Mamin ospetsuak dira gurpilen gaineko ibilgailu autopropultsatua asmatzeagatik.

Hiriaren itxura, batez ere, Schechtel eta Meyer-en lanen ondorioa da. Balakovo erdigune historikotik kanpora hedatzen hasi zen eraikin berriekin; horren lekuko dira tren eta autobus-geltokiak. 1960ko hamarkadatik aurrera, erdialdeko Errusiako industriagune garrantzitsuenetako bat bilakatu zen. 1971ean Saratoveko zentral hidroelektrikoa () eraiki zen Volga ibaian; urtegiak haranaren zati bat urperatu zuen. 1985ean Balakovoko indarretxe nuklearra () abian jarri zenBalakovo NPP Aep.ru.

 Klima 
Balakovok klima kontinental hezea du, Dfa Köppen klima sailkapenaren arabera.

 Biztanleria 
 Biztanleriaren bilakaera 1897  1926  1939  1959  1970  1979 16 000 19 113 23 179 36 428 103 495 151 560 1989  2002  2006  2010  2012  2013 197 391 200 470 199 200 199 690 197 583 196 255

 Turismo 
Balakovoko leku turistiko interesgarrienak XIX. eta XX. mendeetako eraikinak dira: Anisim Maltsev jauregia, Trading House Schmidt (1911), Vladimir Golovanov-en etxandia (1912) orain museoa dena, Jakob, Ivan eta bere amaren etxeak (1910), Stroikov-Jakimov (1902), Merkataritza Eskola (1910), Hirutasun Santua eliza (1908-1909, Fyodor Schechtel arkitektoarena), P. Maltsev etxandia (1900, Fyodor Schechtel arkitektoarena) eta Basil I. Txapaiev etxe-museoa.

 Kirolak 
Speedway SK Turbina da herriko motor-taldea.

 Hiri senidetuak 
  Trnava (Eslovakia)
  Pabianice (Polonia)
  Baku (Azerbaijan)
  Txerepovets (Errusia)
  Zagreb (Kroazia)
  Scranton (Pennsylvania), AEB

 Erreferentziak 

 Kanpo estekak 
 Муниципальное образование город Балаково Mo-balakovo.ru
 Bmr-portal.ru
 Admbal.ru
 г.Балаково, Балаковский муниципальный район Heraldicum.ru
 Balakovoko argazkiak Fotobalakovo.ru
 Slavabalakovo.ru
 Balakovomaps.ru

Kategoria:Saratov oblasteko udalerriak